Η κατάσχεση των καταθέσεων εις χείρας Τραπέζης ως τρίτης:
Creators: name: Χατζηδημητρίου, Χαρίλαος-Ιωάννης Μιχαήλ
Publisher: name: Aristotle University of Thessaloniki
Year: 2010
Subjects: Κατάσχεση
Λογαριασμός
Απόρρητο
Δήλωση
Seizure
Account
Secrecy
Declaration

description: Πριν από τη ρύθμιση του άρθρου 24 ν. 2915/2001, ο Άρειος Πάγος με δύο Ολομέλειες είχε ταχθεί κατά της δυνατότητας κατασχέσεως των τραπεζικών καταθέσεων, ένεκα του ρητώς προβλεπόμενου των τραπεζικών καταθέσεων. Ωστόσο, με τη ρύθμιση του άρθρου 24 επήλθε άρση του απορρήτου για τον δανειστή που έχει δικαίωμα κατασχέσεως έναντι του οφειλέτη-καταθέτη και μόνο για το χρηματικό ποσό που απαιτείται για την ικανοποίηση του δανειστή. Επομένως, καθιερώθηκε και νομοθετικά το επιτρεπτό κατασχέσεως των τραπεζικών καταθέσεων και η Τράπεζα υποχρεούται όπως προβεί στη δήλωση του άρθρου 985 ΚΠολΔ. Για την επιβολή αυτής απαιτείται η επίδοση κατασχετηρίου στην Τράπεζα (άρθρο 983 ΚΠολΔ) και σύμφωνα με τη νομολογία η επίδοση αυτή πρέπει να γίνει στο υποκατάστημα της Τραπέζης όπου υφίσταται η κατάθεση (άρθρο 90 ν.δ. 1923). Το άρθρο 24 ν. 2915/2001 καταλαμβάνει το σύνολο των τραπεζικών καταθέσεων, ενώ επιτρεπτή είναι και η κατάσχεση μελλοντικών απαιτήσεων του καθού έναντι της Τραπέζης, που απορρέουν από τη σύμβαση καταθέσεως. Στην περίπτωση κοινού λογαριασμού, η κατάσχεση είναι δυνατή αλλά τεκμαίρεται αμαχήτως ότι η κατάθεση ανήκει σε όλους τους δικαιούχους κατ’ ίσα μέρη (άρθρο 4 ν. 5368/1932), οπότε και η Τράπεζα θα δεσμεύσει μόνο το ποσό που αντιστοιχεί στον καθού οφειλέτη, ενώ ως προς τους λοιπούς συνδικαιούχους και το συνολικό ποσό της καταθέσεως θα ισχύσει το απόρρητο του ν.δ. 1059/1971. Ως προς τον αλληλόχρεο λογαριασμό, δυνατή είναι η κατάσχεση μόνο του υπολοίπου που προκύπτει κατά το οριστικό κλείσιμο του λογαριασμού. Για την κατάσχεση απαιτήσεων από μισθούς ή συντάξεις που κατατίθενται σε τραπεζικό λογαριασμό, ισχύει το άρθρο 982§2δ ΚΠολΔ σύμφωνα με το οποίο το ακατάσχετο των συγκεκριμένων απαιτήσεων ισχύει κι όταν αυτές κατατίθενται σε τραπεζικό λογαριασμό, εφόσον το ποσό δεν υπερβαίνει τον ένα μισθό ή τη μία σύνταξη και η ανάληψή του γίνεται το αργότερο την επόμενη μέρα της καταβολής. Εάν ο οφειλέτης τηρεί περισσότερους ατομικούς λογαριασμούς η Τράπεζα θα δεσμεύσει εκείνον το υπόλοιπο του οποίου επαρκεί για την ικανοποίηση του δανειστή. Η ρύθμιση του άρθρου 24 δεν καταλαμβάνει και το δικαίωμα πληροφόρησης του δανειστή σχετικά με την ύπαρξη καταθέσεως στο όνομα του οφειλέτη, με σκοπό επιβολής κατασχέσεως. Μετά την επιβολή κατασχέσεως, η διαδικασία που θα ακολουθηθεί προκειμένου να ικανοποιηθεί ο δανειστής είναι εκείνη των άρθρων 87 επ. ν.δ. 1923• ήτοι η Τράπεζα θα προβεί σε δημόσια παρακατάθεση του ποσού στο Ταμείο Παρακαταθηκών και Δανείων και ο δανειστής θα πρέπει να προκαλέσει την έκδοση δικαστικής άδειας για την ανάληψη του ποσού. Η έγκυρη επιβολή κατάσχεσης έχει ως συνέπεια τη νομική δέσμευση της κατασχεθείσας απαιτήσεως και την υποχρέωση της Τραπέζης για υποβολή δηλώσεως κατ’ άρθρο 985 ΚΠολΔ. Η ανακριβής ή η αρνητική δήλωση της Τραπέζης υπόκειται στην ανακοπή του άρθρου 986 ΚΠολΔ, ενώ παράλληλα αποτελεί και το γενεσιουργό λόγο ευθύνης της Τραπέζης για την καταβολή της αποζημίωσης του άρθρου 985§3 εδ. β’ ΚΠολΔ.
description: Before Law 2915/2001 (article 24), the full bench of Areopague reached to a decision that rejects the possibility of seizuring bank accounts due to the obligation of the banks to secrecy. According to article 24 of Law 2915, the bank’s obligation for secrecy is removed only to the extent of the amount needed for the satisfaction of the creditor, meaning that the seizure of bank accounts is permitted. To impose seizure of a bank account, the creditor must serve on the bank the notification of article 983 of Code of Civil Procedure and specifically it must be served on the bank’s branch, where the account is kept. The broad formulation of article 24 covers all types of seizure of bank accounts, such as joint accounts, debit and credit accounts. As far as the seizure of claims of salaries or pensions (which are deposited in a bank account) is concerned, article 982§2d of Code of Civil Procedure defines that their immunity from seizure is also in force and when they are deposited in a bank account, since the amount does not overcome one salary or pension and its undertaking is fulfilled at least the day after its deposit. In case the debtor keeps more bank accounts, the bank should freeze that one which the deposited amount is sufficient for the creditor’s satisfaction. The regulation of article 24 of Law 2915/2001 does not include the creditor’s right to information, concerning the existence of bank account (on the debtor’s name), with a view to imposing seizure. The procedure followed for the creditor’s satisfaction includes the deposit, on behalf of the bank, the amount which was frozen for his satisfaction, whereas the creditor must challenge the extradition of a juridical permission for the deposit’s undertaking. The valid imposition seizure of bank accounts has as legal effects the freezing of the attached claim and the bank’s obligation to the declaration of article 985 of Code of Civil Procedure. The bank’s inaccurate or negative declaration can be challenged by the opposition of article 986 of Code of Civil Procedure, while at the same time is the main reason for the bank’s responsibility for paying down article’s 985§3 of Code of Civil Procedure compensation.